Amptelike lokprent vir Modder En Bloed – Roekeloos
Gepubliseer deurRoekeloos	 09/02/2016 05/12/2017 Los kommentaar op Amptelike lokprent vir Modder En Bloed
Plaaslike akteurs soos Stian Bam, Altus Theart, Edwin van Jaarsveld, Grant Swanby, Bok van Blerk, Deon Lotz, David Louw, Albert Maritz, Michael Richard, Jacques Bessenger, Albert Pretorius is van die akteurs wat in hierdie epiese film te sien is.
Britse sterre in die rolverdeling sluit in Charlotte Salt (Beowulf/The Tudors), Patrick Connolly (Inferno/Crushed), Nick Cornwall (Blood Loyal/Retribution) en Josh Myers (The Sweeney/Anti-Social).
Willem Morkel (Stian Bam), ‘n Boerekryger en familieman se vrou en enigste kind word tydens die Anglo-Boereoorlog (1899 – 1902) deur Britse soldate vermoor, waarna hy saam met ander Boere-krygsgevangenes op St. Helena-eiland in die Atlantiese Oseaan aangehou word.
Hier word die Engelse konsentrasiekamp beheer deur Kolonel Swannell (Grant Swanby), ‘n vurige Imperialis met ‘n onblusbare haat teenoor die Afrikaner.
Met die bystand van sy mede-gevangenes aanvaar Willem ‘n uitdaging wat uiteindelik sal lei tot soete wraak in die belangrikste rugbywedstryd van hul lewens.
Stian Bam gesels oor sy rol en ondervindings op stel: “Willem is ‘n groot rol, ikonies in aard. So is Modder en Bloed ook epies in skaal en omvang. Min kry jy die geleentheid om so ‘n rol te kan speel en om deel te wees van so ‘n film.
Die grootste hoogtepunt van Modder en Bloed was die verskillende departemente wat werk van die hoogste kwaliteit gelewer het. Vir elkeen het ek ook die grootste respek. Dan moet ek ook noem dat dit ‘n groot voorreg was om saam met die internasionale akteurs te werk.
Charlotte Salt (Katherine Sterndale) is een van die vrygewigste en onselfsugtigste aktrises. Aanvanklik was ek baie op my senuwees om teenoor haar te speel, maar sy is so gemaklik dat een van my gunstelingtonele van die film saam met haar is.
En dan Patrick Connolly (Finn Kelly). Ek sou nie Willem sonder Patrick kon skep en deurvoer nie. Hy was my vangnet.”
Gepubliseer deurRoekeloos 09/02/2016 05/12/2017 Gepubliseer inFlieks & TVSleutelwoorde: Albert Maritz, Albert Pretorius, Altus Theart, Anglo-Boereoorlog, Bok van Blerk, Charlotte Salt, David Louw, Deon Lotz, Grant Swanby, Henk Pretorius, Jacques Bessenger, Josh Myers, Llewelynn Greeff, Michael Richard, Nick Cornwall, Patrick Connolly, Sean Else, Stian Bam
#Woordfees All Buttons In